ประมานเดือนที่แล้วแฟนใส่นิ้วเข้ามาในช่องคลอดแต่บอกว่าเจ็บเขาก็หยุดทำค่ะ หลังจากนั้นไปห้องน้ำก็มีเลือดซึมออกมานิดหน่อยเลยคิดว่าน่าจะเพราะเป็นครั้งแรกและยังไม่เคยมี พสพ กับใครมาก่อนแต่คิดว่าเยื่อน่าจะยังไม่ขาดเพราะเข้าไปนิดเดียว แต่วันที่ 19 แฟนใส่นิ้วเข้ามาเพื่อให้สำเร็จความใคร่(รอบนี้น่าจะขาด)ก็ทำจนเสร็จ พอวันที่ 20 แสบที่ช่องคลอด ตอนเย็นก็เริ่มมีเลือดออกสีคล้ำๆคล้ายประจำเดือน วันที่ 21 หายแสบช่องคลอดแล้ว มีเลือดออกเหมือนประจำเดือนสีแดงสด ถึงวันที่ 22 ก็ยังมีเลือดไหลอยู่เลยค่ะ ไม่มีอาการอะไรนอกจากเลือดออกเลยค่ะ จะเป็นอะไรไหมคะ ปล.ประจำเดือนหมดไปวันที่ 4 ค่ะ
สวัสดีค่ะ หลังการใช้นิ้วสอดใส่เข้าช่องคลอด การที่มีเลือดซึมออกมา อาจเกิดจากนิ้วไปทำให้เยื่อบุช่องคลอดเกิดการบาดเจ็บ จึงมีเลือดออกมาได้เล็กน้อย ไม่ได้อันตรายอะไรค่ะส่วนการใช้นิ้วสอดใส่เข้าช่องคลอดอีกครั้งในวันที่ 19 พ.ย. แล้ววันที่ 20-22 พ.ย. ได้มีเลือดออกมา หากเลือดมีปริมาณเล็กน้อย ไหลแค่ซึมๆ ก็อาจเกิดจากการบาดเจ็บของช่องคลอดได้เช่นกัน แต่หากมีปริมาณมาก จนต้องใส่ผ้าอนามัยไว้ หรือยังคงไหลต่อเนื่องไปอีกหลายวัน ก็ไม่น่าเกิดจากการบาดเจ็บของช่องคลอดจากการใช้นิ้ว แต่อาจเกิดจากสาเหตุอื่นๆ ซึ่งหากไม่ใช่ช่วงวันที่ที่ประจำเดือนจะมา ก็อาจเกิดจากสาเหตุ เช่น มีมดลูกอักเสบ (แต่จะมีตกขาวและปวดท้องน้อยร่วมด้วย) การผลิตฮอร์โมนของรังไข่ผิดปกติ ผลข้างเคียงจากการใช้ยาฮอร์โมนต่างๆ เป็นต้น ดังนั้น หากเลือดที่ออกมีปริมาณมาก หรือออกนานหลายวัน แนะนำควรไปพบสูติ-นรีแพทย์เพื่อตรวจหาสาเหตุค่ะ ในระหว่างนี้ ควรงดการมีเพศสัมพันธ์ และการใช้นิ้วหรือสิ่งอื่นๆ สอดใส่ช่องคลอดไปก่อนค่ะ